Passé antérieur

Ny ***passé antérieur*** dia filazam-potoana ao amin' ny filaza tsotra (*mode indicatif*) ao amin' ny fitsipiteny frantsay ampiasaina amin' ny fitantarana zavatra vita haingana aloha kelin' ny fotoana iray voatondro na aloha kelin' ny fisehoan-javatra iray hafa ao amin' ny fotoana lasa, izay samy tsy misy ifandraisany amin' ny fotoana ankehitriny.

## Fampiasana ny ''passé antérieur''

### Filazana ny fahavitana mialoha
Ny *passé antérieur* dia ampiasaina amin' ny fitantarana fisehoan-javatra vita alohan' ny fisehoan-javatra iray hafa ao amin' ny fotoana lasa, izay samy tsy misy ifandraisany amin' ny fotoana ankehitriny na amin' ny fotoana itenenana, ary  heverina ho tsy misy elanelam-potoana firy ny fahavitan' ireo fisehoan-javatra roa ireo. Atao amin' ny *[[passé simple]]*. ny matoanteny manambara io fisehoan-javatra faharoa io.

Ohatra:

* *Après qu'il <u>eut mangé</u> la chaire, il brûla les os*.
* *Dix ans après qu'il <u>eut quitté</u> le pays, il y revint*.
* *Le roi <u>eut décidé</u> de châtier les coupables. Les courtisans craignirent pour leur vie*.

### Filazana ny fahavitana haingana

Raha ampiasaina anaty fehezankevitra tsy miankina ara-drafitra na ara-kevitra amina fehezankevitra hafa ny *passé antérieur* dia manambara fahavitana tanteraka sy haingana.

Ohatra:

* *Et le drôle <u>eut lapé</u> le tout en un moment*. (La Fontaine, *Le Renard et la Cigogne*)
* *En quelques minutes, il <u>eut atteint</u> le sommet et commença à descendre*.

### Fampiasana ny ''passé antérieur'' sy ny ''plus-que-parfait de l'indicatif''
Ny fisian' ny *passé antérieur* ao amin' ny fiteny frantsay dia ahafahana mandahatra matoanteny telo ka ny iray amin' ny  *plus-que-parfait de l'indicatif* (iresahana ny zava-niseho lavitra indrindra), ny faharoa amin' ny *passé antérieur* (iresahana ny zava-niseho akaiky indrindra), ary fagatelo amin' ny *passé simple* (iresahana ny zava-nisdeho mifanandrify amin' ny fotoana heverina).

Ohatra:

* *Quand ils <u>eurent capturé</u> l'homme qui <u>avait commis</u> l'acte, ils <u>quittèrent</u> la ville*.
## Jereo koa

* Filazam-potoana

* Filazam-potoana ao amin' ny filaza tsotra (*mode indicatif*) ao amin' ny fitsipiteny frantsay: *[[présent de l'indicatif]], [[passé composé]], [[imparfait de l'indicatif]], [[passé simple]], [[plus-que-parfait de l'indicatif]], [[passé antérieur]], [[futur simple]], [[futur antérieur]]*, *[[Conditionnel présent|futur simple du passé]]*, *[[Conditionnel passé|futur antérieur du passé]]*.
* Filazam-potoana ao amin' ny filaza ifampiankinana (*mode subjonctif*) ao amin' ny fitsipiteny frantsay: ''subjonctif'' ''présent''*, [[subjonctif passé]], [[subjonctif imparfait]], [[subjonctif plus-que-parfait]]*
* Filazam-potoana ao amin' ny filaza mihonohono (*mode conditionnel*) ao amin' ny fitsipiteny frantsay: ''conditionnel présent''*, [[conditionnel passé]]*
* Filazam-potoana ao amin' ny filaza mandidy (*mode impératif*) ao amin' ny fitsipiteny frantsay: *[[impératif présent]], [[Impératif passé|impératif]]* ''passé''
* Filazam-potoana ao amin' ny filaza tsy mitanisa (*mode infinitif*) ao amin' ny fitsipiteny frantsay: ''infinitif présent''*, [[infinitif passé]]*
* Filazam-potoana ao amin' ny ova-matoanteny (*mode participe*) ao amin' ny fitsipiteny frantsay:  *[[participe présent]], [[participe passé]]*

## Loharano sy fanamarihana